# name
Aproximació hermenèutica a Perceval le Gallois d'Éric Rohmer

# metadata.dc.description[].value
Màster de Cultures Medievals. Facultat de Filologia i Comunicació. Universitat de Barcelona. Curs: 2016-2017, Tutora: Meritxell Simó

# metadata.dc.description.abstract[].value
Aquest estudi planteja resseguir l’intent per filmar l’època medieval que Éric Rohmer va realitzar
a Perceval le Gallois, una pel·lícula basada en l’obra literària medieval Li contes del graal. És a
dir, el treball té com a objectiu investigar les possibilitats cinematogràfiques que desenvolupa
Éric Rohmer en la filmació de la literatura, tot mantenint-ne fossilitzat allò que contingui de
medieval i, si fos el cas, aportant-hi quelcom contemporani.
El punt de partida del treball és el cinema. A través de de la mirada projectada en la pel·lícula es
pretén explicar la interpretació cinematogràfica que fa Rohmer sobre l’obra literària. A partir de
la constatació de la mena d’interpretació que es duu a terme en Perceval le Gallois es pot
determinar què hi ha en ella d’específicament literari i de medieval, o quina mena de
conservació de la unitat artística s’ha produït en aquesta transposició. Per desenvolupar aquest
exercici, cal entendre la naturalesa de tota obra d’art per veure a quina mena de tractament pot
ser sotmesa per a la seva comprensió. És evident que un plantejament així força un estudi sobre
hermenèutica que permeti, d’una banda, tractar un material que no és tant una font
d’informació com quelcom estètic i, de l’altra, entendre la pel·lícula com a interpretació i alhora
com allò que s’ha d’ interpretar.

# metadata.dc.rights[].value
cc-by-nc-nd (c) Carulla i Sanmartí, 2017

# metadata.dc.title[].value
Aproximació hermenèutica a Perceval le Gallois d'Éric Rohmer